तेजस्वी बोले- यह केंद्र का प्रोजेक्ट बिहार सरकार का नहीं
किशनगंज में एनएच 327ई पर ठाकुरगंज से बहादुरगंज के बीच मेची नदी पर निर्माणाधीन पुल बीच से धंस गया है। पुल के पहली बरसात में ही धंसने से लोगों में चिंता है। घटना के बाद मामले में निर्माण एजेंसी की तरफ से बोलने को कोईFound sunk in rain water only; Tejashwi said - this is NHAI's project, Bihar government has nothing to do
बिहार के किशनगंज में मेची नदी पर बन रहे पुल के बीच का पिलर शुक्रवार को धंस गया। यह पुल NH327 ई पर ठाकुरगंज से बहादुरगंज के बीच मेची नदी पर बन रहा है। भागलपुर में अगुवानी पुल टूटने के 19 दिन बाद यह घटना हुई है।
पुल बना रही एजेंसी की तरफ से अभी कोई बयान नहीं आया है। शनिवार को NHAI विभाग के उच्च अधिकारियों ने मौके पर पहुंचकर पुल का जायजा लिया है।
बिहार के डिप्टी CM तेजस्वी यादव ने कहा कि यह प्रोजेक्ट भारतीय राष्ट्रीय राजमार्ग प्राधिकरण (NHAI) का है। इसका बिहार सरकार से कोई लेना-देना नहीं है।
जीआर इन्फ्रा एजेंसी बना रही पुल 
इस पुल का निर्माण जीआर इन्फ्रा एजेंसी कर रही है। 94 किमी लंबे गलगलिया-अररिया NH 327 ई का चौड़ीकरण कार्य किया जा रहा है। योजना पर 1546 करोड़ रुपए की है। इस सड़क पर दर्जन भर से अधिक नए पुल बनना हैं। इन्ही पुलों में एक गोरी गांव के पास मेची नदी पर बना छह स्पेन का पुल है। इसका बीच का पिलर धंस गया है।
अभी नदी में पानी भी ज्यादा नहीं है। केवल हाल में हुई बरसात का थोड़ा पानी है। इसके बावजूद भी पुल का पाया धंस गया। स्थानीय लोगों ने निर्माण कार्य की क्वालिटी को लेकर सवाल खड़ा किया है।
परियोजना निदेशक बोले- जांच करेंगे
मामले पर पूर्णिया में NHAI के परियोजना निदेशक अरविंद कुमार ने कहा है कि पुल पर अभी यातायात चालू नहीं हुआ है। जांच की जाएगी और उचित कार्रवाई भी की जाएगी। क्वालिटी के साथ कोई समझौता नहीं होगा।